Rikunarita-ORG/Wikinium huggingface dataset:
# Marija Bakalova

| Marija Bakalova |
| --- |
|  Marija Bakalova elokuvakuvauksissa vuonna 2019. |
| Henkilötiedot |
| **Syntynyt** | 4. kesäkuuta 1996 Burgas, Bulgaria |
| Ammatti | näyttelijä |
| Aiheesta muualla |
| IMDb  |
| [ Muokkaa Wikidatassa ]  |
| Infobox OK |

**Marija Bakalova** (bulg. Мария Бакалова; s. 4. kesäkuuta 1996 Burgas, Bulgaria) on bulgarialainen näyttelijä, joka aloitti uransa Bulgariassa ja teki kansainvälisen läpimurtonsa komediaelokuvassa *Borat Subsequent Moviefilm*. Hän sai elokuvasta ensimmäisen bulgarialaisnäyttelijänä Oscar-palkintoehdokkuuden.

## Elämä

### Nuoruus ja opiskelu

Marija Bakalova syntyi Burgasissa vuonna 1996. Hän kiinnostui lapsena musiikista ja harjoittelu sekä laulua että huilua. Bakalova halusi kuitenkin paeta todellisuutta, mikä johdatti hänet elokuvien pariin. Hän on kertonut haastattelussa olleensa erittäin innostunut skandinavialaisesta elokuvasta ja Dogma 95 -liikkeestä. Näyttelijöistä häntä inspiroivat Meryl Streep, Nicole Kidman ja Natalie Portman.

Bakalova opiskeli näyttämötaidetta Teatteri- ja elokuvataitaiden kansallisakatemiassa, missä näytteleminen on keskittynyt vahvasti teatterin puolelle. Bakalova valmistui akatemiasta vuonna 2019.

### Ura

Kansallisakatemian ainoata kurssia elokuvanäyttelemisestä vetivät bulgarialaiset elokuvaohjaajat Kristina Grozeva ja Petăr Văltšanov. Bakalova rakasti kurssia ja tarjoutui auttamaan ohjaajia aikatauluttamisessa ja monissa muissa juoksevissa asioissa. Hän opiskeli kolmatta vuottansa, kun toinen ohjaajista tarjosi pientä sivuosaa tulevassa elokuvassa. *Baštata* menestyi kansainvälisesti, ja se palkittiin muun muassa Karlovy Varyn elokuvajuhlien pääpalkinnolla. Se oli myös Bulgarian ehdokas vuoden 2021 parhaan kansainvälisen elokuvan Oscar-palkintoon.

*Boratin* jatko-osan *Borat Subsequent Moviefilm* roolittaja Nancy Bishop näki Bakalovan suorituksen *Baštatassa* ja kutsui Bakalovan koe-esiintymisiin. Salaperäisen komediaelokuvan koe-esiintymiset olivat yleisesti tuolloin puheenaihe Bakalovan kurssikavereissa, ja käytännössä kaikki lähettivät videohakemuksen. Bakalova kutsuttiin koekuvauksiin Lontooseen, mutta hän epäili koko projektin todenperäisyyttä, sillä se oli niin salamyhkäinen. Hän sai kuitenkin paikan Tutarina, kazakstanilaisen toimittajan Boratin 15-vuotiaana tyttärenä. Bakalova sai suotuisan vastaanoton roolistansa mokumentissa, ja hän oli siitä muun muassa Golden Globe-, Bafta-, SAG-palkinto- ja Oscar-ehdokkaana. Hän on ensimmäinen bulgarialainen näyttelijä, joka on ollut ehdolla Golden Globeen ja Oscariin.

*Borat*-elokuvan jälkeen Bakalova alkoi kuvata metakomediaa *The Bubble*, joka kertoo näyttelijöistä, jotka yrittävät tehdä elokuvaa keskellä pandemiaa.

## Lähteet

## Aiheesta muualla

* Kuvia tai muita tiedostoja aiheesta **Marija Bakalova** Wikimedia Commonsissa

* Marija Bakalova Internet Movie Databasessa. (englanniksi)
# Paras miespääosa draamasarjassa (Golden Globe)

**Golden Globe -palkinto parhaasta miespääosasta television draamasarjassa** on yksi Hollywood Foreign Press Associationin (HFPA) vuosittain jakamista Golden Globe-palkinnoista. Se myönnettiin ensimmäisen kerran 19. Golden Globe Awards -gaalassa 5. maaliskuuta 1962 John Charles Dalylle ja Bob Newhartille. Palkinnon nimi muuttui alkuvuosina muutaman kerran, nykyinen nimi on ollut käytössä vuodesta 1980. Palkinnon ehdokkaat on julkistettu vuosittain vuodesta 1963 lähtien.

* **1962**: John Charles Daly, Bob Newhart
* **1963**: Richard Chamberlain, *Dr. Kildare*
* **1964**: Mickey Rooney
* **1965**: Gene Barry
* **1966**: David Janssen
* **1967**: Dean Martin
* **1968**: Martin Landau, *Vaarallinen tehtävä*
* **1969**: Carl Betz
* **1970**: Mike Connors, *Mannix*
* **1971**: Peter Graves, *Vaarallinen tehtävä*
* **1972**: Robert Young, *Marcus Welby, M.D.*
* **1973**: Peter Falk, *Columbo*
* **1974**: James Stewart, *Hawkins*
* **1975**: Telly Savalas, *Kojak*
* **1976**: Robert Blake, *Baretta* ja Telly Savalas, *Kojak*
* **1977**: Richard Jordan, *The Captains and The Kings*
* **1978**: Ed Asner, *Lou Grant*
* **1979**: Michael Moriarty, *Polttouhrit*
* **1980**: Ed Asner, *Lou Grant*
* **1981**: Richard Chamberlain, *Shogun – voittamaton*
* **1982**: Daniel J. Travanti, *Hill Street Blues*
* **1983**: John Forsythe, *Dynastia*
* **1984**: John Forsythe, *Dynastia*
* **1985**: Tom Selleck, *Magnum*
* **1986**: Don Johnson, *Miami Vice*
* **1987**: Edward Woodward, *Kutsukaa McCall*
* **1988**: Richard Kiley, *A Year in the Life*
* **1989**: Ron Perlman, *Beauty and the Beast*
* **1990**: Ken Wahl, *Wiseguy*
* **1991**: Kyle MacLachlan, *Twin Peaks*
* **1992**: Scott Bakula, *Aikahyppy*
* **1993**: Sam Waterson, *I'll Fly Away*
* **1994**: David Caruso, *NYPD Blue*
* **1995**: Dennis Franz, *NYPD Blue*
* **1996**: Jimmy Smits, *NYPD Blue*
* **1997**: David Duchovny, *Salaiset kansiot*
* **1998**: Anthony Edwards, *Teho-osasto*
* **1999**: Dylan McDermott, *Oikeus ja kohtuus*
* **2000**: James Gandolfini, *Sopranos*
* **2001**: Martin Sheen, *West Wing*
* **2002**: Kiefer Sutherland, *24*
* **2003**: Michael Chiklis, *Shield – lain varjolla*
* **2004**: Anthony LaPaglia, *Ilman johtolankaa*
* **2005**: Ian McShane, *Deadwood*
* **2006**: Hugh Laurie, *House*
* **2007**: Hugh Laurie, *House*
* **2008**: Jon Hamm, *Mad Men*
* **2009**: Gabriel Byrne, *Terapiassa*
* **2010**: Michael C. Hall, *Dexter*
* **2011**: Steve Buscemi, *Boardwalk Empire*
* **2012**: Kelsey Grammer, *Boss*
* **2013**: Damian Lewis, *Isänmaan puolesta*
* **2014**: Bryan Cranston, *Breaking Bad*
* **2015**: Kevin Spacey, *House of Cards*

## Lähteet

* Best Performance by an Actor In A Television Series - Drama *goldenglobes.org*. Hollywood Foreign Press Association. Arkistoitu 19.3.2012. Viitattu 16.1.2012. (englanniksi)